

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ И**  **РЪКОВОДИТЕЛ НА УПРАВЛЯВАЩИЯ ОРГАН НА**  **ПРСР 2014-2020 Г.**  **ТАНЯ ГЕОРГИЕВА** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

**Относно:** *Предложение за изменение на Насоките за кандидатстване по процедура чрез подбор № BG06RDNP001-16.003 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г.*

**УВАЖАЕМА ГОСПОЖО ЗАМЕСТНИК-МИНИСТЪР,**

На 16.10.2020 г. със Заповед № РД 09-828 на Ръководителя на УО на ПРСР 2014-2020 г. са утвърдени Насоки за кандидатстване по процедура чрез подбор № BG06RDNP001-16.003 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г., включващи Условия за кандидатстване и Условия за изпълнение по процедурата.

Насоките за кандидатстване са изменени със Заповед № РД 09-439 от 29.04.2021 г. и Заповед № РД09-926 от 07.092021 г.

В процеса на изпълнение на сключените административни договори по подмярка 16.1 „Подкрепа за сформиране и функциониране на оперативни групи в рамките на ЕПИ“, с писмо рег. № 10-1114 от 04.11.2021 г. ДФЗ – РА предлага следните изменения в Насоките за кандидатстване по процедура № BG06RDNP001-16.001 и по процедура № BG06RDNP001-16.003, свързани с допълване на уточняващи текстове в Условията за изпълнение, както следва:

1. Във връзка с прилагането на стандартни разходите от група I да бъде допълнен текстът в т. 8 от раздел 14.3. „Недопустими разходи“ от Условията за кандидатстване, както следва:

„8. Разходи, платени в брой, с изключение на разходи за командировки и опростени разходи от Група I - Текущи разходи за осъществяване на сътрудничеството във връзка с изпълнение на иновативния проект, когато същите не са възложени по реда на ЗОП“.

В случай, че няма възможност за промяна на Условията за кандидатстване, изискването да бъде включено в Условията за изпълнение.

2. ДФЗ – РА предлага да бъде допълнена буква „б“ към т. 5.13 от раздел V. „Права и задължения на ДФЗ – РА“ от Условията за изпълнение, както следва:

„5.13. заявените за възстановяване разходи не отговарят едновременно на следните условия:

б) в разходооправдателните документи се съдържа номера и датата на сключения административен договор с изключение на тези, свързани с опростени разходи от Група I - Текущи разходи за осъществяване на сътрудничеството във връзка с изпълнение на иновативния проект, когато същите не са възложени по реда на ЗОП;“

Същият текст се прецизира и по отношение на буква „г“ към т. 5.13 от раздел V. „Права и задължения на ДФЗ – РА“ от Условията за изпълнение.

Мотиви: Текущите разходи се възстановяват като се прилагат опростени разходи в съответствие с чл. 67, параграф 1, букви „б“ и „в“ от Регламент (ЕС) № 1303/2013 г., поради което за същите не се изисква доказване с разходооправдателен документ, когато не са възложени по реда на ЗОП.

3. С оглед правилното прилагане на заложените в Условията за кандидатстване лимити за някои видови разходи, както и спазване на принципите за икономичност, ефикасност и ефективност и равното третиране на бенефициентите, ДФЗ – РА предлага в Условията за изпълнение да бъде въведено изискване, че разходите по проекта, които са процент от всички допустими разходи (разходи по т. 4 от раздел 14.1 и т. 9, 12 и 13 от раздел 14.2 от Условията за кандидатстване) могат да се заявяват единствено при окончателно искане за плащане или при последно подадено искане за плащане при установяване, че очакваният резултат за конкретния иновативен проект, заложен в Плана на действие, не може да бъде постигнат.

В настоящия момент в Условията за изпълнение е заложено, че посочените по-горе разходи, за които се прилагат лимити, се отчитат междинно - за отчетния период, в който са извършени, т.е. на три/шест/девет/дванадесетмесечие, като разходите за амортизация могат да се заявяват на годишна база. Това означава, че към датата на междинно плащане не е ясен окончателният размер на всички реално извършени и определени като допустими разходи по проекта, което може да доведе до неправилно определяне на допустимия размер на разходите, за които се прилагат лимити и крие финансов риск за средствата от ЕЗФРСР и НБ. В мотивите си ДФЗ – РА уточнява, че може да направи преценка относно допустимия размер на тези видови разходи единствено, когато бъдат изчислени всички реално извършените и определени като допустими разходи по проекта.

Предложените изменения в Условията за изпълнение по процедури чрез подбор № BG06RDNP001-16.001 и № BG06RDNP001-16.003 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от ПРСР 2014-2020 г. са мотивирани и целесъобразни.

На 22 март 2023 г. беше публикувано Постановление № 44 на Министерския съвет, за изменение и допълнение на Наредбата за командировки в страната (Обн. ДВ. бр.11 от 10 Февруари 1987г., изм. ДВ. бр.21 от 15 Март 1991г., изм. ДВ. бр.2 от 7 Януари 1994г., изм. ДВ. бр.62 от 11 Юли 1995г., изм. ДВ. бр.34 от 29 Април 1997г., изм. ДВ. бр.40 от 30 Април 1999г., изм. ДВ. бр.2 от 8 Януари 2008г., изм. ДВ. бр.2 от 7 Януари 2011г., изм. и доп. ДВ. бр.27 от 24 Март 2023г.), с което е увеличен размерът на командировъчните дневни пари за командированите лица, отразени в чл. 19, ал. 1 и ал. 2 от наредбата.

Съгласно т. 14.1 от раздел 14.2. „Условия за допустимост на разходите“ от Условията за кандидатстване по процедура BG06RDNP001-16.003, основателността на предложените за финансиране разходи по т. 1 от Раздел 14.1 „Допустими разходи“, посочени във финансовия план, се оценяват чрез съпоставка със стандартните разходи, посочени в Приложение № 9 „Стандартна таблица на разходите за единица продукт“.

Разходите за еднодневни и двудневни командировки, като част от стандартните разходи за единица продукт в Приложение № 9 „Стандартна таблица на разходите за единица продукт“, са изчислени на база „Доклад за опростени разходите за мярка 16 „Сътрудничество“ от Програмата за развитие на селските райони 2014-2020 г., съгласно Договор № РД 51-160 от 15.11.2018 г. в изпълнение на техническо задание за изготвяне на опростени варианти за разходи, съгласно указанията на ЕК за ОВР“.

С изменението на Наредбата за командировки в страната с Постановление № 44 на Министерския съвет от 22.03.2023 г., разходите за еднодневни и двудневни командировки се увеличават, следствие на което се изменят разходите за единица продукт за еднодневни и двудневни командировки, част от Приложение № 9 „Стандартна таблица на разходите за единица продукт“, и съответно Приложение № 5 „Финансов план на проектното предложение“ към Условията за кандидатстване.

Изменението е следствие на промяна в националното законодателство (Изменение и допълнение на Наредбата за командировки в страната (Обн. ДВ. бр.11 от 10 Февруари 1987г., изм. ДВ. бр.21 от 15 Март 1991г., изм. ДВ. бр.2 от 7 Януари 1994 г., изм. ДВ. бр.62 от 11 Юли 1995г., изм. ДВ. бр.34 от 29 Април 1997г., изм. ДВ. бр.40 от 30 Април 1999г., изм. ДВ. бр.2 от 8 Януари 2008г., изм. ДВ. бр.2 от 7 Януари 2011г., изм. и доп. ДВ. бр.27 от 24 Март 2023г.) и попада в основанието на чл. 26, ал. 7, т. 1 от Закона за управление на средствата от Европейските фондове при споделено управление (загл. изм. - ДВ, бр. 51 от 2022 г., в сила от 01.07.2022 г.).

В допълнение, на 16.12.2022 г. е получено писмо с рег. № 10-1166 от ДФ „Земеделие“, с което се предоставя на УО на ПРСР 2014 – 2020 г. окончателен доклад по одитен ангажимент за даване на увереност 22 RD 16.1 01 по отношение на процеса “Подкрепа за сформиране и функциониране на оперативни групи в рамките на ЕПИ”.

Във връзка с отправени препоръки към УО на ПРСР 2014 – 2020 г., в Условията за изпълнение на одобрени проекти се прецизират текстовете, свързани с ангажимента на бенефициентите за публикуване на резултатите от изпълнение на техните проекти.

Прецизирани са текстовете в Условията за изпълнение на одобрени проекти по отношение на междинните и годишните плащания, в съответствие с измененията по процедура № BG06RDNP001-16.001 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от ПРСР 2014-2020 г. по отношение на междинните плащания и изискванията към разходооправдателните документи.

Също така, е допълнен уточняващ текст в проекта на административен договор (Приложение № 10 към Условията за изпълнение), с който се внася яснота в чл. 5, ал. 3, т. 3 по отношение на плащанията в случаите при настъпване на обстоятелства по т. 8 от част 2 „Права и задължения на оперативната група“ към Раздел II от Условията за изпълнение.

Проектът за изменение на Заповед № РД 09-828 от 16.10.2020 г. на Ръководителя на УО на ПРСР 2014-2020 г., изменена със Заповед № РД 09-439 от 29.04.2021 г. и Заповед № РД09-926 от 07.092021 г., беше публикуван на електронната страница на Министерството на земеделието и храните и в Информационната система за управление и наблюдение на средствата от Европейските структурни и инвестиционни фондове (ИСУН) за писмени възражения и предложения в съответствие с чл. 26, ал. 4 от ЗУСЕФСУ.

Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5, чл. 26, ал. 1 и чл. 26, ал. 7, т. 1 от Закона за управление на средствата от европейските фондове при споделено управление (загл. изм. - ДВ, бр. 51 от 2022 г., в сила от 01.07.2022 г.) предлагам да издадете Заповед за изменение на Заповед № РД 09-828 от 16.10.2020 г., изменена със Заповед № РД 09-439 от 29.04.2021 г. и Заповед № РД09-926 от 07.092021 г. на заместник-министъра на земеделието, храните и горите и ръководител на Управляващия орган на Програма за развитие на селските райони ПРСР 2014 – 2020 г., с която са утвърдени Насоки за кандидатстване по процедура чрез подбор № BG06RDNP001-16.003 по подмярка 16.1 „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г.

**С уважение,**

